

**Инватакси қызметін алушылардың тізбесі мен санаттарын кеңейту туралы**

Солтүстік Қазақстан облысы Петропавл қаласы әкімдігінің 2025 жылғы 6 ақпандағы № 140 қаулысы. Солтүстік Қазақстан облысының Әділет департаментінде 2025 жылғы 10 ақпанда № 7858-15 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 31-бабы 1-тармағының 14)-тармақшасына, Қазақстан Республикасы Әлеуметтік Кодексінің 18-бабы 22-тармағына, "Автомобиль көлігімен мүгедектігі бар адамдарды тасымалдау жөнінде қызметтер көрсету қағидаларын бекіту туралы" Қазақстан Республикасының Көлік және коммуникация министрінің міндетін атқарушысының 2013 жылғы 1 қарашадағы № 859 бұйрығымен бекітілген Автомобиль көлігімен мүгедектігі бар адамдарды тасымалдау жөнінде қызметтер көрсету қағидаларының 31-тармағына (Нормативтік құқықтық актілерді мемлекеттік тіркеу тізілімінде № 8950 болып тіркелген) сәйкес Солтүстік Қазақстан облысы Петропавл қаласының әкімдігі ҚАУЛЫ ЕТЕДІ:

      1. Солтүстік Қазақстан облысы Петропавл қаласының аумағында инватакси қызметтерін көрсетуге арналған объектілердің және белгіленген пункттердің тізбесі мына объектілер мен белгіленген пункттермен кеңейтілсін:

      психологиялық-медициналық-педагогикалық кеңестер;

      психологиялық-педагогикалық түзету кабинеттері;

      медициналық-әлеуметтік сараптама бөлімдері;

      "Азаматтарға арналған үкімет" мемлекеттік корпорациясы" коммерциялық емес акционерлік қоғамының Солтүстік Қазақстан облысы бойынша филиалының Солтүстік Қазақстан облысы Петропавл қаласының Халыққа қызмет көрсету бөлімдері;

      қосымша білім беру объектілері;

      мүгедектігі бар адамдарға, оның ішінде мүгедектігі бар балаларға қызмет көрсететін ұйымдар.

      2. Солтүстік Қазақстан облысы Петропавл қаласының аумағында инватакси қызметін алушылар санаттары мына тұлғалар санатымен кеңейтілсін:

      бірінші, екінші топ мүгедектігі бар адамдар;

      жеті жасқа дейінгі мүгедектігі бар балалар;

      жеті жастан он сегіз жасқа дейінгі мүгедектігі бар балалардың барлық топтары.

      3. "Петропавл қаласы әкімдігінің жұмыспен қамту және әлеуметтік бағдарламалары бөлімі" коммуналдық мемлекеттік мекемесі Қазақстан Республикасының заңнамасында белгіленген тәртіпте:

      1) осы қаулының аумақтық әділет органдарында мемлекеттік тіркелуін;

      2) ресми жарияланғанынан кейін осы қаулының Солтүстік Қазақстан облысы Петропавл қаласы әкімдігінің интернет-ресурсына орналастырылуын қамтамасыз етсін.

      4. Осы қаулының орындалуын бақылау осы салаға жетекшілік ететін қала әкімінің орынбасарына жүктелсін.

      5. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Солтүстік Қазақстан облысы Петропавл қаласының әкімі* | *С. Мухамедиев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК